El termini de sol·licitud és del 23 de juliol al 7 d'agost de 2020
Cal presentar la següent documentació:
Els beneficiaris han de complir els requisits establerts en la base 4 de la Resolució TES/1162/2020, de 28 de maig, que s'acreditarà amb la declaració responsable inclosa en la sol·licitud de la subvenció.
Els habitatges han de complir les següents característiques:
Els adjudicataris dels habitatges no podran disposar d'ingressos superiors, segons la tipologia de subvenció, de:
a) Promocions de fins a un màxim de 350 €/m2: 2,83 vegades l'Indicador de Renda de Suficiència de Catalunya - IRSC, en el cas d'una família nombrosa de categoria general o de persones amb discapacitat el límit és de 3,77 vegades l'IRSC (podeu veure les taules d'ingressos en aquest enllaç )
b) Promocions de fins a un màxim de 300 €/m2: 4,24 vegades IRSC
Els límits d'ingressos, per les dues tipologies, és de 4,71 vegades l'IRSC quan es tracti de famílies nombroses de categoria especial o de persones amb discapacitat d'alguns dels següents tipus:
Persones amb paràlisi cerebral, persones amb Malaltia mental, persones amb discapacitat intel·lectual o persones amb discapacitat del desenvolupament, amb un grau de discapacitat reconeguda igual o superior al 33 per 100
Persones amb discapacitat física o sensorial, amb un grau de discapacitat reconeguda igual o superior al 65 per 100.
Per part del Registre de sol·licitants d'habitatge amb protecció oficial, s'haurà de justificar que es disposa de sol·licitants inscrits suficients per cobrir, com a mínim, el 50% dels habitatges de la promoció.
Quantia de la subvenció segons la sol·licitud
El pressupost protegible, a efectes del càlcul de la subvenció, està constituït per totes les despeses inherents a la promoció, excepte impostos, taxes i tributs.
S'inclou el cost del sòl, de l'edificació, despeses generals, informes preceptius, el benefici industrial i qualsevol altra despesa necessària, sempre que tots s'acreditin degudament.
En cas d'actuacions de rehabilitació, no s'admet la inclusió del cost del sòl.
En cas de promocions represes no s'admet la inclusió del cost del sòl ni de les partides executades amb anterioritat a la represa de les obres.
Terminis d'execució de les promocions i pròrroga
Les obres s'han d'executar en el termini de 30 mesos a comptar de la resolució de concessió de la subvenció, ampliable a 36 mesos quan es tracti de promocions de més de 50 habitatges.
En el cas de promocions de rehabilitació o represa d'obres paralitzades, els terminis seran de 24 i 30 mesos respectivament.
En el supòsit que, per causes alienes al beneficiari o promotor de l'actuació, la concessió de la llicència municipal o autorització administrativa corresponent no sigui concedida en el termini de sis mesos des de la data de presentació de la sol·licitud, els anteriors terminis poden prorrogar-se per sis mesos més.
Excepcionalment, l'Agència de l'Habitatge de Catalunya, a instància del promotor, podrà ampliar la pròrroga del termini únicament per causes justificades alienes al promotor, d'acord amb les previsions de l'article 45.7 del Decret 75/2014, de 27 de maig.
Procediment de concessió de la subvenció
El procediment de concessió de la subvenció és el de concurrència competitiva i les sol·licituds es resoldran en funció dels criteris de priorització establerts en la base 10 de la Resolució TES/1162/2020, i una vegada es disposi de l'acord corresponent entre el Ministeri de Foment, la Generalitat de Catalunya i l'Ajuntament corresponent.
Incompatibilitats i compatibilitats
Aquestes subvencions són compatibles amb les d'altres administracions públiques per a la mateixa finalitat, sempre que la suma dels imports concedits no superi la totalitat del pressupost protegible.
Aquests subvencions són incompatibles amb els ajuts per a la promoció i rehabilitació d'habitatges existents en altres programes del Reial decret 106/2018, de 9 de març.
Heu d'enviar el document de sol·licitud degudament signat i escanejat a l'Agència de l'Habitatge de Catalunya a través de la petició genèrica.
La documentació que no podeu adjuntar a la petició genèrica, bé sigui per limitació de documents o per el pes dels mateixos, els podeu aportar de forma presencial a les seus de l'Agència de l'Habitatge de Catalunya o bé mitjançant una altres petició genèrica.